b'\n_START_ARTICLE_\nS\xc3\xa9narmontova prizma\n_START_PARAGRAPH_\nS\xc3\xa9narmontova prizma je opti\xc4\x8dna prizma, ki spada med polarizacijske opti\xc4\x8dne prizme. V resnici je samo modifikacija Wollastonove prizme._NEWLINE_Imenuje se po francoskem fiziku in mineralogu Henriju de S\xc3\xa9narmontu (1808 \xe2\x80\x93 1862).\n_START_SECTION_\nZgradbe in delovanje\n_START_PARAGRAPH_\nPodobno kot Wollastonova prizma je tudi S\xc3\xa9narmontova prizma narejena iz dveh delov, ki sta zlepljena s kanadskim balzamom. Za S\xc3\xa9narmontovo prizmo je zna\xc4\x8dilno, da izredni \xc5\xbearek ne spremeni smeri. Podobna je Rochonova prizma, ki pa prepu\xc5\xa1\xc4\x8da redni \xc5\xbearek v nespremenjeni smeri.'